Kerzhadeg (atleterezh)

Unan eus diskiblezhioù an atleterezh eo ar gerzhadeg. Ret eo groñs d'ar genstriverien kerzhout hep redek e mod ebet : un troad, da nebeutañ, a rank bezañ a-stok ouzh al leur tra ma chom sonn-tre ar c'har harp (hep ma vije pleget he glin).

Div gevezadeg e kaver er C'hoarioù olimpek hañv kement hag er c'hampionadoù atleterezh meur, an 20 km (kerzhadeg) evit ar baotred hag ar merc'hed hag an 50 km (kerzhadeg) evit ar baotred hepken.

 Kenstrivadegoù 
Dalc'het e vezont war roudenn (dindan 10 kilometr) pe war hent en tu hont da 10 km.

Kib gerzhadeg ar bed, renet gant an IAAF (Kevredigezh etrebroadel ar c'hevreadoù atleterezh), zo ur genstrivadeg hag a vez dalc'het bep eil bloaz.

 Reolennoù 
E-pad ur gevezadeg e vez ret kaout tri barner da nebeutañ kement hag ur pennvarner hag a raio gant o daoulagad hepken ha gant benveg all ebet. Pep barner en deus div gartenn velen en e gerzh, an eil disheñvel diouzh eben. An hini gentañ, ul linenn pevarzorret arouezet warni, a dalv kement ha kastizañ un atleter(ez) en/he divije kerzhet hep bezañ a-stok ouzh al leur. Hag eben, ul linenn daoudorret arouezet warni, a dalv kement ha kastizañ un atleter(ez) en/he divije kerzhet hep na vije sonn-tre e c'har/he gar harp.
Padal, ne vez ket ret d'ar varnerien ober gant ar gartenn velen dre ma c'hallont implijout ur gartenn ruz ivez : ma kav dezho ez eus bet graet ur fazi meur gant an atleter(ez) pe ma kendalc'h hemañ/homañ da gerzhout er-maez ar reolenn goude bezañ tapet ur gartenn velen kent ; ret e vez d'ar barner kas keloù d'ar pennvarner neuze. Ne vez ket diskouezet ar c'hartennoù ruz d'an atleter(ez), met gallout a ra gouzout dioute dre un daolenn-skritellañ pe digant ar pennvarner.
Lakaet e vez un atleter(ez) er-maez ar gevezadeg goude bezañ paket teir c'hartenn ruz. N'hall ket ur barner reiñ ouzhpenn ur gartenn ruz d'un atleter(ez), ar pezh a zispleg mat abalamour da betra e vez ret kaout tri barner da nebeutañ.

Ne vez ket dibaot bezañ diberzhiet da geñver kevezadegoù uhel al live anezhe. C'hoarvezet e oa bet e Sydney gant an Aostralianez Jane Saville tra m'edo o vont da c'hounit redadeg C'hoarioù olimpek hañv 2000...ur c'hant metr bennak diouzh al linenn degouezh.

 An dek gwellañ kerzher(ez) er bed 
 Paotred 
 20 km 
AmzerAtleterBroLec'hDeiziad1e16'43Sergei MorozovSaransk8 a viz Mezheven 20081e17'16Vladimir KanaykinSaransk29 a viz Gwengolo 20071e17'21Jefferson PérezPariz23 a viz Eost 20031e17'22Francisco Javier FernándezTurku28 a viz Ebrel 20021e17'23Vladimir StankinAdler8 a viz C'hwevrer 20041e17'33Nathan DeakesCíxī23 a viz Ebrel 20051e17'41Zhu HongjunCíxī23 a viz Ebrel 20051e17'46Julio René MartínezEisenhüttenstadt8 a viz Mae 19991e17'46Roman RasskazovMoskov19 a viz Mae 20001e17'53Cui ZhideCíxī23 a viz Ebrel 20051e17'56Alejandro LópezEisenhüttenstadt8 a viz Mae 19991e18'04Bo LingtangBeijing7 a viz Ebrel 1994

 50 km 
AmzerAtleterBroLec'hDeiziad3e34'14Denis NizhegorodovCheboksary 11 a viz Mae 20083e35'47Nathan DeakesGeelong2 a viz Kerzu 20063e35'29Denis NizhegorodovCheboksary13 a viz Mezheven 20043e36'03Robert KorzeniowskiPariz27 a viz Eost 20033e36'06Yu ChaohongNanjing22 a viz Here 20053e36'13Zhao ChengliangNanjing22 a viz Here 20053e36'20Han YuchengNanjing27 a viz C'hwevrer 20053e36'42German SkuryginPariz27 a viz Eost 20033e37'09Alex SchwazerBeijing22 a viz Eost 20083e37'26Valeriy SpitsynMoskov21 a viz Mae 20003e37'41Andrey Perlov Leningrad5 a viz Eost 19893e37'46Andreas ErmPariz27 a viz Eost 20033e37'58Xing ShucaiNanjing27 a viz C'hwevrer 2005
 Merc'hed 
 20 km 
AmzerAtleterezBroLec'hDeiziad1e24'50Olimpiada IvanovaAdler4 a viz Meurzh 20011e25'18Tatyana GudkovaMoskov19 a viz Mae 20001e25'20Olga Polyakova Moskov19 a viz Mae 20001e25'29Irina StankinaMoskov19 a viz Mae 20001e25'59Tamara KovalenkoMoskov19 a viz Mae 20001e26'22Wang YanGuangzhou19 a viz Du 20011e26'22Yelena NikolayevaCheboksary18 a viz Mae 20031e26'23Wang LipingGuangzhou19 a viz Du 20011e26'28Irina PudovkinaAdler12 a viz Meurzh 20051e26'35Liu HongyuGuangzhou19 a viz Du 2001

Rummad:Atleterezh